शादी समारोह से लौट रहे बोकारो भाजयुमो के जिलाध्यक्ष पर महुदा में हमला, घायल
शादीसमारोह से भाग लेकर लौट रहे भारतीय जनता युवा मोर्चा के बोकारो जिलाध्यक्ष मयंक कुमार सिंह के ऊपर मंगलवार की देर रात अपराधियों ने जानलेवा हमला किया। जिससे वह और उसका एक साथी मंटू यादव घायल हो गया। इस दौरान अपराधियों ने वहां पर चार राउंड फायरिंग कर दहशत फैला दिया। घटना महुदा थाना क्षेत्र के महुदा मोड़ स्थित तृप्ति होटल के समीप की बताई जाती है।
हालांकि पुलिस गोली चालन की बात से इंकार कर रही है। सूचना पाकर महुदा थाना का रात्रि गश्ती दल मौके पर पहुंची इस दौरान पुलिस को देख हमलावर भाग खड़े हुए। पुलिस वहां मौजूद लोगों को अपने साथ थाना ले गई। पुलिस ने उनलोगों से घटना के बाबत जानकारी प्राप्त की। घटना के संबंध में मयंक कुमार सिंह ने पुलिस को लिखित आवेदन देकर कार्रवाई की मांग की। शिकायत के आलोक में महुदा पुलिस ने बोकारो के राधेश्याम पाठक, जय कुमार पांडेय, अभिषेक पांडेय, नवीन सिंह, सोनू सिंह, सुमित सिंह आदि के खिलाफ प्राथमिकी दर्ज कर कार्रवाई आरंभ कर दी है। इस संबंध में होटल संचालक भरत महतो का कहना है कि यह मामला आपस के दो ग्रुपों का है। आपस में ही दोनों ओर से कहा सूनी होते-होते मारपीट होने लगी।
दोनों एक दूसरे पर पत्थर और बोतल चलाने लगे। तभी उसने होटल का शटर बंद कर दिया। और महुदा पुलिस को फोन कर घटना की सूचना दी। गोली चलने की कोई घटना नहीं है।
^मारपीट की घटना कल रात घटी है। गोली चलने की कोई जानकारी नहीं मिल रही है। प्राथमिकी दर्ज कर छानबीन की जा रही है।’’ जयगोविंदनाथ मुंडा, थाना प्रभारी, महुदा
^कोईआकर थाना के बाहर गाड़ी खड़ी कर देगा तो उससे क्या होगा। पुलिस ने वाहन से कोई खोखा बरामद नहीं किया है। मामला उसके थाना क्षेत्र का भी नहीं है। वह कुछ नहीं जानते।’’ कमलकिशोर, थाना प्रभारी, चास थाना
यह है घटना
इससंबंध में भुक्तभोगी भारतीय जनता युवा मोर्चा के जिलाध्यक्ष मयंक कुमार सिंह ने बताया कि धनबाद स्थित भारतीय जनता युवा मोर्चा के जिला अध्यक्ष अमलेश सिंह के यहां शादी समारोह में शरीक होने गया था। भीड़भाड़ के कारण वहां खाना नहीं खा पाए। वापस लौटने के क्रम में महुदा मोड़ स्थित होटल तृप्ति में गाड़ी खड़ा कर खाना खा रहे थे इसी बीच दर्जनों हमलावर आए और उसके साथ मारपीट करने लगे। जिससे वह घायल हो गया। इस दौरान हमलावरों ने कई राउंड गोली भी चलाई। जिसमें वह बाल- बाल बच गया। उसने बताया कि गोली उसके इनोवा गाड़ी में लगी और गाड़ी को छेदती हुए फंस गई। मारपीट के दौरान घायल उसके एक और साथी मंटू यादव भी इस घटना में जख्मी हुआ जिसे इलाज के लिए बीजीएच में भर्ती कराया। इसके बाद वह चास थाना गए जहां पुलिस ने गाड़ी से दो गोली बरामद की। गाड़ी में गोली के चार निशान मौजूद है। इनोवा गाड़ी अभी भी चास थाना में खड़ी है। गाड़ी का नंबर जेएच09एई/0999 है। उन्होंने बताया कि महुदा थाना में जो शिकायत दी गई है, उसमें भी हमलावरों के द्वारा गोली चला जाने का आरोप लगाया गया है। मौके पर मौजूद प्रत्यक्षदर्शियों ने भी गोली चलने की बात से इंकार किया है।
वाहन का टूटा हुआ शीशा।
घटना में जख्मी का इलाज करते चिकित्सक।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva